Felső Város

A Felső Város, a pátriárka arisztokrácia otthona Baldur Kapujában, a szépség és a fényűzés helye, ahol ámulatba ejtő szobrok állnak történelmi villák mellett, ezek között pedig hatalmas színházak, batikok és apró, kőfalas kertecskék találhatóak rejtett gyöngyszemekként az utcák sokaságában. Virágok pompáznak a fasoros utcákon, elriasztva a kósza részegeket, akik a szegényebb negyedekből tévedtek ide. Selyem és bársony, aranyozott faliszőnyegek és ruhák, víztiszta gyémántok és fénylő gyöngyök: ezek mind gyakran láthatóak a Felső Városban és ritkán található meg máshol, ha csak nem olcsó másolatokról beszélünk.

Minden a Felső Városban a kiváltságot és gazdagságot tükrözi. Mágikus fények világítják meg a tiszta utcákat, amelyek közül néhány mágikusan tartja magától távol a folyóból származó ködöt. A város fő templomai ebben a városrészben találhatóak, azt mutatva, hogy a vallás inkább a gazdag elitnek ér sokat, mintsem a szegényebb rétegeknek. A legnemesebb borászatok, festő stúdiók és ékszerészek mind a Felső Városban vannak, ahol az Őrség éjszakai tisztogatása megerősíti ezek védelmét. Akinél nincsen Őrségi token vagy Pátriárka engedélylevél, az kikerül a városrészből estére.

A Felső Város lakói szeretik a gazdagságot feltüntetni és sok pénzt fektetnek telkük karbantartására, akkor is, ha esetleg zálogba kell adniuk néhány műtárgyukat miatta. Elfogadni a szegényeket ezen a környéken szégyenteljes bukást jelent.

A pátriárkák lenézik az Alsó Város és a Külváros lakóit, akik viszont látják azt, hogy milyen a gazdag élet, amiben nem lehet részük. Az Őrség könyörtelenül küld ki minden koldust és zavargót már a kapuknál, ahol kiszámíthatatlan árban kérnek belépési díjat a belépésre jogosulatlanoktól és a kivitele azoknak, akik nem tudják megfizetni, effektíven zajlik. Ha egy pátriárka a falakon kívülre tévedne, nagy eséllyel kirabolják megverik vagy még rosszabb.

### Kapuk

Az Ófal, amit Balduran parancsára építettek századokkal ezelőtt, veszi körbe a Felső Várost. Hat kapun lehet átjárni, lakosoknak és kereskedőknek egyaránt. Ahhoz, hogy bejuthasson valaki a Felső Városba, fel kell mutatnia az Őrség egyik tokenjét, egy pátriárka engedélylevelét, vagy valamelyik Felső Városi kocsmában kell dolgoznia, feltéve, ha nem pátriárkáról beszélünk. Mindenki másnak fizetnie kell érte. Tokeneket és belépődíjat csak a Citadella Kapunál, Baldur Kapujánál és a Fekete Sárkány Kapunál fogadnak el, mivel a többi kapu exkluzívan a pátriárkák, a vendégeik és a szolgáik számára működik.

#### **Fekete Sárkány Kapu**

A Fekete Sárkány Kapu, ami a nevét a sárkány fejéről kapta, amit egykor egy nagy lovag akasztott ki erre a boltívre, az északi út felé néz, ami a távoli Waterdeep felé halad. Az sárkány eredeti feje rég elveszett már, de egy kőből faragott másolat vicsorog a kapu mostani tetején. A helyi legenda szerint a kő fej mágikusan savat fog köpni a támadókra, ha a város roham alatt lenne.

#### **Citadella Kapu**

Az egyetlen bejárat az Őrség erődjébe, a Citadella Kapu a Felső Város föld felé néző részébe ékelődik. Az Őrség egy kisebb lovasságot működtet, főként védelemre és tömegkezelésre de leginkább parádékra, nemesek menekítésére és ceremóniákra használják. Éppen ezért, a Citadellában található az egyetlen istálló az egész városban.

#### **Pátriárka Kapuk**

A négy kapu, amit együtt csak a pátriárka kapuként ismernek – a Gond Kapu, a Halom Kapu, a Kékvér Kapu és a Tenger Kapu – kisebb és nem elérhető a köznép számára. Az Alsó Város falának létrejötte után építették őket, azzal a céllal, hogy a nemesek könnyedén eljuthassanak az üzleti dolgaikhoz és vissza. Tekintve hogy ezeket a kapukat a pátriárkák építtették és az ő sikerüket szimbolizálja, ezek sokkal díszesebbek és jobban őrzöttek a publikus kapuknál. Hivatalosan a pátriárkákon és embereiken kívül más nem használhatja a kapukat, de a pletykák szerint a Céh vezérek és nyugalmazott szolgák tudják, melyik őrnél kell bejutni. Mindenesetre látható a kettős mérce, miszerint a közembereknek ezek a kapuk nem érhetők el és ezért hoszabb utat kell megtenniük, olykor pedig a saját szomszédságuk kapuit sem használhatják.

### Szomszédságok

Amíg a legtöbb kívülállónak csak a burjánzó luxus tűnik fel a Felső Város utcáin, a negyed lakói között több réteg is található, legalábbis stílus és státusz szempontból. Gazdagság és elhelyezkedés is elválasztja a Felső Város különböző szomszédságait.

#### Citadellai Utcák

A Felső Város északi részén található az Őrségi Citadella, ahol az Őrség képez ki új katonákat, tartja fent a barakkokat és istállókat, és néhány cellát is működtetnek. A Citadellán kívül, ebben a szomszédságban sok bolt található és viszonylag szerény, de továbbra is pompás házak, amelyeket a nem pátriárka lakosok tulajdonolnak.

#### Kékellő

A legfejedelmibb lakosok a Felső Város nyugati részén helyezkednek el. A Nemesi Parlament tagjainak nagyrésze itt lakik, ahogy a régi, büszke családok is, akik Balduran kora óta a városban élnek. Zöld kertek, szökőkutas udvarok és privát gyümölcsösök szépítik az itteni, elegáns házakat.

#### Templom negyed

Óriás katedrálisok és szentélyek emelkednek a magasba a Felső Város központjában, amelyek közül Gond Csodák Palotája a legkiemelkedőbb. Papok cicomás ceremonikus ruhákban és gyülekezetek gyakoriak ezen a környéken. Szerényebb hittérítők ritkábban akadnak, habár néhányan makacsul újra és újra kifizeti a kapuk útidíját, hogy a Templom negyedben lehessenek.

#### Tágság

A fő vásártere és a legnagyobb polgári terület Baldur Kapujában a Tágság, ahol az árusok felállítják bódéjukat és kirakják javaikat minden hajnalban. Utcai zene és hangos előadások tiltottak, és minden este, aki nem lakója a Felső Városnak, annak el kell hagynia a területet a dolgaival együtt. Ugyan nyüzsgő nappal, éjszaka elhagyatott, kivéve amikor ünnepséget tartanak a helyszínen a neves napokon.

### Az Ófal

Az eredeti falat, amit még Balduran idejében építettek, körbe veszi a Felső Várost és elválasztja azt az Alsó Várostól, ezzel fontos szerepet játszva a város történelmében. A város eredeti határaként - és még fontosabban a határ a pátriárkák és a mindennapi emberek között - az Ófal egy szimbólum, amit a balduriak csodálnak és utálnak is a városukban.

Az Ófal egy részét újjá építtették, a város korai lázadásai után, majd minden egyes krízishelyzet után is, ami a várost fenyegette. Minden egyes ilyen újítást egy komoly vita követett, ugyanis a Gondi szerzetesek új technikákat és anyagokat akartak kipróbálni, a pátriárkák pedig az eredeti építészeti stílust akarták megvédeni. Mindeközben, csempészek és a Céh ügynökei mindent megtettek azért, hogy a terveket módosítsák, és könnyebbé tegyék saját munkájukat azzal, hogy titkos átjárókat terveznek a falakba.

Évszázadok elteltével és ezzel a megbízhatatlan karbantartással, az Ófal büszkén és erősen áll, de csak látszólag. Igazából tele van titkos ajtókkal, átjárókkal van tele, gyakran a fal alatt. Ezeknek a titkosajtóknak az ismerete félve őrzött információ, és pont ezért nem használják gyakran, félve attól, hogy észreveszik őket. Ettől függetlenül, az Ófalra még nem volt igazából szükség, és pont ezért a védelmezők sokkal erősebbnek gondolják, mint amilyen valójában.

### Pátriárka birtokok

A pátriárkák pompás házai a forrása a büszkeségüknek és a felső réteg központját jelentik. Egy birtok bizonyíték arra, hogy már itt voltak akkor, amikor az Ófal épült, és a vérvonal virágzó és töretlen maradt azóta. Akkor is, amikor egy birtok teljes egészében gazdát cserél, az új tulajdonos mindent megtesz azért, hogy közte és a ház között kapcsolatokat találjon - vagy hozzon létre - akármilyen vékony kapcsolat is legyen az.

A legtöbb pátriárka birtok egyszerű lakóház, nem pedig szabadon álló kúria, tekintve hogy a Felső Város területe nem változhat a fal miatt, és így a leggazdagabb családok is apró helyekre vannak beszorítva. Általánosságban, a pátriárka birtokoknak csak eg apró udvara van kerttel, vertikálisan akár több is, tehát teraszokra ültetnek gyümölcsfákat, rózsakerteket, és kúszónövényeket futtatnak fel a házuk falain.

A birtokok történelme és apró területe miatt, egy-egy házban rengeteg ereklye és kincs található, amit generációk óta őriznek. Előfordul azonban, hogy egy birtok külső kinézete nyomort rejt magában. Egy birtok fentartása drága, és a dinasztiák nem tehetik meg hogy nem költenek rá. Ugyan egy pátriárka sem vallaná be, hogy nincsen elég pénze, elég sokan keresnek gazdag külső személyeket, akik jövedelmet hozhatnak a haldokló vérvonalukba, ha esetleg beházasodnának.

## A Felső Város fontos részei

A jól ellenőrzött utcák és díszes házak ellenére, a Felső Város csodálatos és botrányos titkokat is rejt. Ezek a figyelemre méltó helyszínek a következők:

* Bormul Ház
* Csodák Palotája
* Csodák Terme
* Éber Pajzs
* Eomane Ház
* Főpince
* Főterem
* Három Öreg Hordó
* Hhune Ház
* A Hölgy Csarnoka
* Kibonthatatlan Tekercs
* Őrségi Citadella
* Ramazith Tornya
* Rillyn Ház
* Sisak és Köpönyeg
* Szellő Pékség
* Tágság
* Távoli Partok
* Vanthampur Villa